stanford-oval/wikipedia huggingface dataset:
Kim Liljeqvist

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 27. huhtikuuta 1978 (ikä 46)
Syntymäpaikka: Kotka, Suomi
Pelipaikka: hyökkääjä
Pituus: 190 cm
Junioriseurat
: PJK
: PeKa
Seurat
| Vuodet | Seura | O | (M) |
| 1997–2000 | KTP | 40 | (4) |
| 1999 | → FC Kuusankoski (laina) | 4 | (1) |
| 1999 | → HyPS (laina) | 2 | (0) |
| 2001–2007 | KooTeePee | 106 | (55) |
| 2008–2009 | KTP | 22 | (5) |
| Yhteensä | Yhteensä | 174 | (65) |
 Seurajoukkueuran tilastot kattavat vain kansalliset sarjat.
Kim Liljeqvist (s. 27. huhtikuuta 1978 Kotka) on entinen suomalainen jalkapalloilija. Hän oli pelipaikaltaan hyökkääjä.
Liljeqvist on edustanut Pyhtään Jalkapalloklubia, Peli-Karhuja, Kotkan Työväen Palloilijoita, FC KooTeePeetä, Kotkan Reipasta ja Kotkan Työväen Palloilijoita. Liljeqvist siirtyi keväällä 2006 määräaikaisella pelaajasiirrolla Vitosen Kotkan Reippaaseen. Edustusoikeus palautui kauden lopulla FC KooTeePeelle, jota Liljeqvist edusti Veikkausliigan kauden 2006 kahdella viimeisellä kierroksella. Veikkausliigassa hän on pelannut 110 ottelua ja tehnyt 27 maalia.
Ammatiltaan Liljeqvist on poliisi.
Saavutukset

Ykkösen etelälohkon vuoden pelaaja 2002
Aiheesta muualla

Liljeqvist Verkkopoiju-lehden haastattelussa
FC Kooteepee -uutiset (Arkistoitu – Internet Archive)
Kenny Loggins

| Kenneth Clark Loggins |
| --- | --- |
 Kenny Loggins esiitymässä vuonna 2009.
Henkilötiedot
Syntynyt: 7. tammikuuta 1948 (ikä 76)
Ammatti:  Muusikko
Muusikko
Taiteilijanimi:  Kenny Loggins
Laulukielet:  englanti
Aktiivisena:  1966–
Tyylilajit:  rock, kantri, pop, folk rock, soft rock
Soittimet:  kitara ja huuliharppu 
Yhtyeet:  Loggins and Messina, USA for Africa, Michael McDonald, Blue Sky Riders
Levy-yhtiöt:  Columbia, Mercury
Aiheesta muualla
Kotisivut
  [ Muokkaa Wikidatassa ] [ ohje ]  
Kenny Loggins (syntyjään Kenneth Clark Loggins, s. 7. tammikuuta 1948 Everett, Washington) on yhdysvaltalainen laulaja-lauluntekijä. Hän on esimerkiksi tehnyt 1994 suositun nuorille tarkoitetun albumin Return to Pooh Corner. Hän muodosti 1970-luvulla Jim Messinan kanssa duon nimeltä Loggins & Messina. Hänen ensimmäinen sooloalbuminsa oli Celebrate Me Home.
Ranskan ympäriajo 2007

| Sijoitukset 2007 |
| --- | --- | --- |
| Kokonais |  Alberto Contador | 91h 00´26" |
| 2. |  Cadel Evans | +23" |
| 3. |  Levi Leipheimer | +31" |
| Kiri |  Tom Boonen | 256 |
| 2. |  Robert Hunter | 234 |
| 3. |  Erik Zabel | 232 |
| Vuoret |  Mauricio Soler | 206 |
| 2. |  Alberto Contador | 128 |
| 3. |  Jaroslav Popovytš | 105 |
| Nuori |  Alberto Contador | 91h 00´26" |
| 2. |  Mauricio Soler | +16'51" |
| 3. |  Amets Txurruka | +49'34" |
| Joukkue | Discovery Channel | 273h 12'52" |
| 2. | Caisse d'Epargne | +19'36" |
| 3. | Team CSC | +22'10" |
Vuonna 2007 Ranskan ympäriajossa kilpailtiin 94. kerran. Kilpailu alkoi 7. heinäkuuta ja päättyi 29. heinäkuuta. Ympäriajon järjestäjät ja Lontoon pormestari Ken Livingstone ilmoittivat 24. tammikuuta 2006, että kilpailu alkaa Lontoosta. Livingstone paljasti myös, että kaksi etappia omistetaan Lontoon vuoden 2005 pommi-iskun uhreille. Livingstonen mukaan kilpailun aloittamisella iskujen vuosipäivänä oli tarkoitus viestittää maailmalle siitä, että ”heidän kaupunkiaan ei lannisteta”.
Prologi ajettiin Lontoossa, ja ensimmäinen varsinainen etappi kulki Kentin halki Canterburyyn. Etappien reitit julkaistiin Lontoossa 9. helmikuuta 2006. Tämä oli kolmas kerta, kun 'Tour' vieraili Englannissa.
Ranskan ympäriajon johtaja Christian Prudhomme julkaisi koko reitin Pariisissa 26. lokakuuta 2006.
Kokonaiskilpailun voitti espanjalainen Alberto Contador. Toiseksi sijoittui Cadel Evans ja kolmanneksi Levi Leipheimer.
Yleiskatsaus 2007 Touriin > Ennakkoasetelmat

Kilpailun suurimpia vedonsuosikkeja olivat etukäteen Aleksandr Vinokurov, Andreas Klöden ja Alejandro Valverde. Vuoden 2006 voittaja, dopingtapauksensa ratkaisua edelleen odottanut Floyd Landis ei ollut mukana. Sen sijaan Oscar Pereiro Sio, joka nimetään edellisvuoden voittajaksi, jos Landis todetaan syylliseksi kiellettyjen aineiden käyttöön, oli mukana kilpailussa. Ainoana suomalaisajajana vuoden 2007 Ranskan ympäriajoon osallistui Kjell Carlström.
Yleiskatsaus 2007 Touriin > Doping-tapaukset ja hyllytykset > Sinkewitz

Saksan televisio toteutti uhkauksensa lopettaa lähetykset, mikäli yksikin T-Mobilen ajaja jäisi kiinni kielletyistä aineista, kun jo loukkaantumisen takia keskeyttäneen Patrik Sinkewitzin näytteestä ilmoitettiin löytyneen merkkejä testosteronin käytöstä.
Yleiskatsaus 2007 Touriin > Doping-tapaukset ja hyllytykset > Vinokurov

Ennakkosuosikki Vinokurov antoi positiivisen dopingnäytteen 13. etapin eli henkilökohtaisen aika-ajon jälkeen järjestetyssä testissä. Kilpailun järjestäjät pyysivät välittömästi koko Astana-tallia vetäytymään kilpailusta. Talli suostui pyyntöön, vaikka tuloksen vahvistavaa B-näytettä ei oltu vielä analysoitu. Toisaalta lehdet tietävät kertoa Vinokurovin kärähtäneen kahdesti, sillä hän voitti myös maanantaina 23. heinäkuuta ajetun etapin.. B-näyte valmistui lauantaina 27.7. ja vahvisti dopingtapauksen.
Yleiskatsaus 2007 Touriin > Doping-tapaukset ja hyllytykset > Moreni

Ennen 16. etapin alkua, 25. heinäkuuta eräät joukkueet tekivät protestin dopingin vastaisten asenteiden löysyydestä kilpailussa. Myöhemmin samana päivänä ilmoitettiin, että myös italialainen Cristian Moreni on jäänyt kiinni dopingista. 34-vuotias Cofidis-tallissa polkeva pyöräilijä on Italian pyöräilymestari vuodelta 2004. Moreni oli antanut positiivisen dopingnäytteen kilpailun 11. etapin jälkeen. Näytteestä kerrotaan löytyneen dopingiin viittaava pitoisuus testosteronia. Morenin viimeiseksi jääneen, 16. etapin jälkeen hän oli noin kaksi tuntia kärkeä jäljessä, sijalla 54. Morenin Cofidis-talli myönsi käryn, eikä vaadi B-näytteen tutkimista. Ranskan poliisi pidätti tapauksen johdosta Morenin ja teki ratsian Cofidis-tallin hotelliin. Cofidis-talli vetäytyi kilpailusta.
Yleiskatsaus 2007 Touriin > Doping-tapaukset ja hyllytykset > Rasmussen

Samana päivänä kun Morenin nimi julkistettiin, Rabobank erotti kokonaiskilpailun johdossa ajaneen Michael Rasmussenin. Syynä ilmoitettiin Rasmussenin valehtelu olinpaikastaan doping-testien aikaan. Hän oli ilmoittanut olevansa Meksikossa vaikka oli Italiassa. Rasmussen oli ollut tavoittamattomissa useita kertoja testien aikaan, ja siksikin hänen olisi pitänyt olla kilpailukelvoton.
Yleiskatsaus 2007 Touriin > Doping-tapaukset ja hyllytykset > Soler

Belgialainen Het Laatste Nieuws -lehti väitti kolumbialaisen Mauricio Solerin jääneen kiinni dopingista. Kokonaiskilpailun yhdeksäntenä polkeva Soler olisi antanut positiivisen näytteen 14. etapin jälkeen. Soler polkee Barloworld-tallissa. Kilpailun järjestäjät ilmoittivat, että kyseessä oli perätön huhu.
Yleiskatsaus 2007 Touriin > Doping-tapaukset ja hyllytykset > Mayo

Tourin jälkeen Kansainvälinen pyöräilyunioni ilmoitti Iban Mayon antaneen positiivisen doping-näytteen 24. heinäkuuta, jolloin ympäriajossa vietettiin lepopäivää. Mayon näytteestä on löytynyt jälkiä EPO-hormonista (erytropoietiini). Mayo sijoittui kokonaiskisassa sijalle 16. Hän ajoi 8. etapilla toiseksi. Tuon etapin voitti Michael Rasmussen.. Mayo kuitenkin vapautettiin myöhemmin dopingepäilyistä B-näytteen osoittauduttua negatiiviseksi.
Yleiskatsaus 2007 Touriin > Doping-tapaukset ja hyllytykset > Contador

Voittaja Contadorin nimi yhdistettiin Espanjan poliisin tekemään doping-tutkintaan operaatio Puertoon, mutta Kansainvälinen pyöräilyunioni (UCI) vapautti hänet myöhemmin epäilyistä. Saksalainen doping-asiantuntija Werner Franke kertoi, että hänen hallussaan on Operaatio Puerton dokumentteja, jotka todistavat Contadorin käyttäneen kiellyttyjä aineita.
Etapit

|  | Päivä | Etappi | km | tyyppi | voittaja | kilpailun johtaja |
| --- | --- | --- | --- | --- | --- | --- |
| Prologi | 7.7 | Lontoo | 8 km | Henkilökohtainen aika-ajo |  Fabian Cancellara |  Fabian Cancellara |
| 1. | 8.7 | Lontoo - Canterbury | 203 km | Tasamaa |  Robbie McEwen |  Fabian Cancellara |
| 2. | 9.7 | Dunkerque - Gent | 167 km | Tasamaa |  Gert Steegmans |  Fabian Cancellara |
| 3. | 10.7 | Waregem - Compiègne | 236 km | Tasamaa |  Fabian Cancellara |  Fabian Cancellara |
| 4. | 11.7 | Villers-Cotterêts - Joigny | 190 km | Tasamaa |  Thor Hushovd |  Fabian Cancellara |
| 5. | 12.7 | Chablis - Autun | 184 km | Keskivaikea |  Filippo Pozzato |  Fabian Cancellara |
| 6. | 13.7 | Semur-en-Auxois - Bourg-en-Bresse | 200 km | Tasamaa |  Tom Boonen |  Fabian Cancellara |
| 7. | 14.7 | Bourg-en-Bresse - Le Grand-Bornand | 197 km | Mäkietappi |  Linus Gerdemann |  Linus Gerdemann |
| 8. | 15.7 | Le Grand-Bornand - Tignes | 165 km | Mäkietappi |  Michael Rasmussen |  Michael Rasmussen |
| 9. | 17.7 | Val-d’Isère - Briançon | 161 km | Mäkietappi |  Mauricio Soler |  Michael Rasmussen |
| 10. | 18.7 | Tallard - Marseille | 229 km | Tasamaa |  Cédric Vasseur |  Michael Rasmussen |
| 11. | 19.7 | Marseille - Montpellier | 180 km | Tasamaa |  Robert Hunter |  Michael Rasmussen |
| 12. | 20.7 | Montpellier - Castres | 179 km | Keskivaikea |  Tom Boonen |  Michael Rasmussen |
| 13. | 21.7 | Albi - Albi | 54 km | Henkilökohtainen aika-ajo |  Aleksandr Vinokurov |  Michael Rasmussen |
| 14. | 22.7 | Mazamet - Plateau-de-Beille | 197 km | Mäkietappi |  Alberto Contador |  Michael Rasmussen |
| 15. | 23.7 | Foix - Loudenvielle | 196 km | Mäkietappi |  Aleksandr Vinokurov |  Michael Rasmussen |
| 16. | 25.7 | Orthez - Gourette-Col d'Aubisque | 218 km | Mäkietappi |  Michael Rasmussen |  Michael Rasmussen |
| 17. | 26.7 | Pau - Castelsarrasin | 188 km | Keskivaikea |  Daniele Bennati |  Alberto Contador |
| 18. | 27.7 | Cahors - Angoulême | 210 km | Tasamaa |  Sandy Casar |  Alberto Contador |
| 19. | 28.7 | Cognac - Angoulême | 55 km | Henkilökohtainen aika-ajo |  Levi Leipheimer |  Alberto Contador |
| 20. | 29.7 | Marcoussis - Paris Champs-Élysées | 130 km | Tasamaa |  Daniele Bennati |  Alberto Contador |
| Yhteensä | Yhteensä | Yhteensä | 3 547 km |  |  |  |
Etapit > Kilpailujen kehittyminen

(1) = 1. etapilla prologin voittaneella Fabian Cancellaralla oli yllään keltapaita ja Andreas Klödenillä vihreä.
(2) = 17. etapilla keltainen paita ei ollut kellään ajajalla kun Rasmussen suljettiin kisasta ja Contador kieltäytyi siitä.
Lopputulokset > Joukkuekilpailu

| Sij>  | Joukkue | Aika |
| --- | --- | --- |
| 1 |  Discovery Channel | 273t 12' 52" |
| 2 |  Caisse d'Epargne | 19' 36" |
| 3 |  Team CSC | 22' 10" |
| 4 |  Rabobank | 36' 24" |
| 5 |  Euskaltel-Euskadi | 46' 46" |
| 6 |  Saunier Duval-Prodir | 1t 44' 33" |
| 7 |  Predictor-Lotto | 1t 50' 21" |
| 8 |  Lampre-Fondital | 2t 19' 41" |
| 9 |  Credit Agricole | 2t 25' 44" |
| 10 |  AG2R Prévoyance | 2t 26' 08" |
Lopputulokset > Aktiivisin ajaja

| 0 | 1 | 2 |
| --- | --- | --- |
| 1 |  Amets Txurruka | Euskaltel-Euskadi |
Osallistuvat tallit

ProTour-tallit
AG2R Prévoyance
Gerolsteiner
T-Mobile Team
Team CSC
Discovery Channel
La Française des Jeux
Cofidis
Crédit Agricole
Quick·Step - Innergetic
Predictor-Lotto
Saunier Duval-Prodir
Caisse d'Epargne
Euskaltel-Euskadi
Bouygues Télécom
Liquigas
Team Milram
Rabobank
Lampre-Fondital
Astana Team
villin kortin tallit:
Agritubel
Team Barloworld
Aiheesta muualla

Etappien yksityiskohtainen kuvailu (Ranskan ympäriajon viralliset sivut)
Etappien profiilit (Ranskan ympäriajon viralliset sivut)
Ranskan ympäriajo
Kartta vuoden 2007 Tourin etapeista.
Suomalainen Kjell Carlström Ranskan ympäriajon 7. etapilla vuonna 2007.
Kimberly Williams (yleisurheilija)

| Mitalit | Mitalit | Mitalit |  |
| --- | --- | --- | --- |
|  Kimberly Williams MM-kilpailuissa vuonna 2013. |  Kimberly Williams MM-kilpailuissa vuonna 2013. |  Kimberly Williams MM-kilpailuissa vuonna 2013. |  |
Maa:  Jamaika
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Birmingham 2018 | Kolmiloikka |  |
|  Pronssia | Sopot 2014 | Kolmiloikka |  |
|  Pronssia | Belgrad 2022 | Kolmiloikka |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 |  Kolmiloikka |  |
|  Kultaa | Gold Coast 2018 |  Kolmiloikka |  |
Kimberly ”Kimmie” Williams (s. 3. marraskuuta 1988 Saint Thomas) on jamaikalainen kolmiloikkaaja ja pituushyppääjä.
Williams saavutti pronssia Sopotin MM-hallikilpailuissa 2014 silloisella ennätystuloksellaan 14,39 m. Birminghamin sisäratojen MM-kilpailuissa 2018 hän sai hopeaa silloisella ennätystuloksellaan 14,48 m. Belgradin MM-hallikilpailuissa 2022 hän sai pronssia ennätyksellään 14,62 m. Istanbulin MM-hallikilpailuissa 2012 hän oli kolmiloikassa viides. Ulkoradoilla hän on sijoittunut kolmiloikassa neljänneksi MM-kilpailuissa Moskovassa 2013 ja Dohassa 2019, viidenneksi Pekingin MM-kilpailuissa 2015, kuudenneksi Lontoon olympialaisissa 2012, seitsemänneksi Rio de Janeiron olympialaisissa 2016 ja Eugenen MM-kilpailuissa 2022, kahdeksanneksi Tokion olympialaisissa 2021 sekä kymmenenneksi Lontoon MM-kilpailuissa 2017. Hän voitti Kansainyhteisön kisoissa kultaa Glasgow’ssa 2014 tuloksella 14,21 m ja Gold Coastissa 2018 ennätyksellään 14,64.
Williamsin kolmiloikkaennätys ulkoradoilla on 14,69 m ja sisäradoilla 14,62 m sekä pituushyppyennätys sisäradoilla 655 cm ja ulkoradoilla 642 cm.
Aiheesta muualla

Kuvia tai muita tiedostoja aiheesta Kimberly Williams Wikimedia Commonsissa
Kimberly Williams Twitterissä (englanniksi)
Kauluskeiju

| Kauluskeiju |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappakeijut Hydrobatidae
Suku::  Ulappakeijut Hydrobates
Laji::  hornbyi
Kaksiosainen nimi
 Hydrobates hornbyi  (G.R. Gray, 1854) 
Katso myös
   Kauluskeiju Wikispeciesissä   Kauluskeiju Commonsissa 
Infobox OKNimi-testi OK: 
Kauluskeiju (Hydrobates hornbyi) on ulappakeijujen heimoon kuuluva valtamerilintu. Sen elinympäristö käsittää Perun ja Chilen rannikon ja todennäköisesti Atacaman autiomaan, mutta sen pesintää ei ole koskaan varmistettu. George Robert Gray kuvaili lajin holotyypin Etelä-Amerikan länsirannikolta 1854.
Kfar Rosh Hanikra

| Kfar Rosh Hanikra |
| --- | --- |

 Kfar Rosh Hanikra
 Koordinaatit: 33°05′10″N, 35°06′59″E 
Valtio:  Israel
Hallintoalue:  Pohjoinen
Väkiluku (2018):  1 365
Infobox OKVirheellinen NIMI-arvo: 
Kfar Rosh Hanikra (hepr. ‏כפר ראש הנקרה‎) on kibbutsi Israelin Pohjoisella hallintoalueella lähellä Libanonin rajaa. Paikka tunnetaan etenkin Rosh Hanikran luolista. Kibbutsin asukasluku oli vuoden 2018 lopussa 1 365.
Maantiede

Kfar Rosh Hanikra sijaitsee Israelin pohjoisosassa Akkon tasangolla Israelin Libanonin vastaisen rajan tuntumassa Rosh Hanikran-Hanitahin harjanteen rinteellä.
Kibbutsin vieressä sijaitsevat aaltojen, sadevesien ja maanjäristysten muovaamat Rosh Hanikran luolat.
Historia

Nimi Rosh Hanikra on johdettu paikan arabiankielisestä nimestä Ras al-Naqura. Nykyisen Kfar Rosh Hanikran aluetta asuttivat aikanaan kanaanilaiset. Aikanaan alueella sijaitsi kivilouhoksia, joilta vietiin kiviä rakennustarpeiksi muihin rannikon asutuskeskuksiin. Kivilouhoksia käytettiin myös suolan keruuseen merivedestä. Alueella sijaitsevaa rannikkotietä käyttivät puolestaan monet alueella liikkuneet armeijat. Ristiretkeläiset linnoittivat viereisen Achzivin reittiä puolustaakseen. Britit valtasivat alueen Osmanien valtakunnalta ensimmäisessä maailmansodassa. Harjanteen läpi louhittiin tuolloin rautatie Haifasta Tripoliin.
Kfar Rosh Hanikran kibbutsi perustettiin vuonna 1949. Paikalliset harjoittivat maanviljelyä ja vieressä sijaitsi rajan yhteyteen perustettu poliisiasema. Kibbuttsiin perustettiin myös lomakeskus ja kylpylä, sekä Israelin poliisin lomakeskus. Rosh Hanikran harjanteelta alas luolille kulkee nykyisin köysirata.
Väestö

Kfar Rosh Hanikran asukasluku oli vuoden 2018 lopussa 1 365. Vuonna 2002 vastaava lukema oli 491 ja vuonna 1969 318.
Rosh Hanikran luolia.
Kim M. Kimselius

Kim Kimselius
Kim M. Kimselius (s. 1954 Göteborg) on ruotsalainen nuortenkirjailija. Hänen kirjojensa yhteinen henkilöhahmo on Ramona, joka ensimmäisessä kirjassa matkustaa ajassa taaksepäin ja pelastaa Theon tulivuorenpurkauksesta
Elämänvaiheet

Ennen kuin hänestä tuli kirjailija, hän työskenteli muun muassa mainosalalla. Hän asui pitkään Keski-Ruotsissa Tukholmassa, kunnes muutti Eringsbodaan Etelä-Ruotsiin. Hän asuu miehensä Janin kanssa.
Tuotantoa

Paluu Pompeijiin, 2006
Faaraon kirous, 2006
Aiheesta muualla

kimselius.se (ruotsiksi)
Keri

Keri voi viitata seuraaviin:
Keri, Virolle kuuluva saari Suomenlahdessa
Kerí, järvi Zákynthoksen saarella Kreikassa
Kerí, kylä Zákynthoksen saarella Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keri”, voi hakea sivunnimihaulla, laajalla sivunnimihaulla tai tekstihaulla.
Kata Jouhki

| Kata Jouhki |
| --- | --- |
 Kata Jouhki vuonna 1967.
Henkilötiedot
Muut nimet:  Eva Catharina Elisabet Jouhki
Syntynyt: 13. huhtikuuta 1921 Helsinki
Kuollut: 12. toukokuuta 2008 (87 vuotta) Helsinki
Kansalaisuus:  suomi
Arvonimi: metsäneuvos
Muut tiedot
Yritys:  Thomesto
Puoliso:  Leo Jouhki
Vanhemmat:  Timo Brofeldt, Margit Elisabeth Castrén
Eva Catharina Elisabet ”Kata” Jouhki (o.s. Brofeldt; 13. huhtikuuta 1921 Helsinki – 12. toukokuuta 2008 Helsinki) oli suomalainen metsänhoitaja ja yritysjohtaja, joka tunnettiin Jouhkin suvun omistaman Thomesto-yhtiöryhmän yhtenä johtohahmona. Hän toimi myös partioliikkeen johtotehtävissä uranuurtaja, muun muassa vuonna 1972 perustetun Suomen Partiolaiset ry:n ensimmäisenä puheenjohtajana. Hän sai ensimmäisenä naisena metsäneuvoksen arvonimen vuonna 1982.
Perhetausta

Kata Jouhki syntyi W. G. Thomen Metsätoimiston (myöh. Thomesto) omistajiin kuuluneen metsänhoitaja Timo Brofeldtin ja rakennusmestari Margit Brofeldtin (o.s. Castrén) tyttäreksi. Hän meni naimisiin Leo Jouhkin kanssa ja sai neljä lasta, joista esikoispoika ”Mylle” Jouhki (1944–2003) ja toinen poika Timo Jouhki (s. 1951) tulivat myös tunnetuiksi Thomesto-yhtiön johtotehtävistä ja elinkeinoelämän vaikuttajina.
Koulutus

Jouhki kirjoitti ylioppilaaksi Helsingin Suomalaisesta Yhteiskoulusta vuonna 1939 ja valmistui metsänhoitajaksi 1943 viidentenä naisena Suomessa.
Talvisodassa hän toimi pikkulottana ilmavalvonnassa sisarensa ja serkkujensa kanssa perheen kesäpaikassa Hämeen Rengossa. Pian tytöt pääsivät setänsä, lääkintäeversti Simo Brofeldtin avulla apusisariksi Mehiläisen sotasairaalaan Helsingissä, mutta Kata Jouhki ei tuntenut työtä omakseen, ja palasi pian metsäharjoittelun pariin Kaukas-yhtiössä. Kun hänen sulhasensa ja tuleva aviomiehensä, opiskelutoveri Leo Jouhki joutui jatkosotaan, Kata Jouhki liittyi Lotta Svärd -järjestöön ja toimi Karhumäen sotasairaalassa Petroskoin pohjoispuolella ja sitten kirjurilottana Tilkan sotasairaalassa Helsingissä. Sotavuosien aikana hän suoritti myös loppuun metsänhoitajan opintonsa.
Työura

Sotien jälkeen Kata Jouhki työskenteli lyhyesti Valtion Polttoainetoimistossa ja oli sitten kotiäitinä vuoteen 1951 saakka. Perheyhtiön tehtäviin metsänhoitajatytär pääsi vasta isänsä Timo Brofeldtin kuoltua. Hän aloitti yhtiön talous- ja hallintopäällikkönä ja hallituksen jäsenenä. Vuodesta 1971 hän toimi Thomesto Oy:n hallituksen varapuheenjohtajana ja myöhemmin emoyhtiö Thominvest Oy:n hallituksen puheenjohtajana. Hän istui myös Thomeston monien koti- ja ulkomaisten tytäryhtiöiden hallituksissa sekä Huhtamäki Oy:n ja Rauma-Repolan hallintoneuvostoissa.
Ansiomerkit ja luottamustehtävät

Jouhki sai ensimmäisenä naisena Suomessa metsäneuvoksen arvonimen vuonna 1982.
Kata Jouhki harrasti lapsesta asti partiotoimintaa, ja hän toimi partiojärjestön ylijohtajana 1970–1974 ja oli keskeinen vaikuttaja tyttöjen ja poikien partiotoiminnan yhdistämisessä vuonna 1972. Hän toimi Partiolippukunta Toimen Tytöissä 1930-2008. Partiosäätiön hallituksen puheenjohtajana hän toimi 1975–1984 sekä hallintoneuvoston puheenjohtajana 1984–1991. Lisäksi hänellä oli luottamustehtäviä kansainvälisessä partioliikkeessä, Partiotyttöjen Maailmanliiton (WAGGGS) Finanssitoimikunnan puheenjohtaja (1969–1978), Suomen Partiolaiset ry:n ensimmäinen puheenjohtaja (1972–), WAGGGS:n Sangam- komitean jäsen (1978–1987) ja puheenjohtaja (1981–1987). Kata on saanut Intian partiojärjestön korkeimman kunniamerkin Hopeisen elefantin (Silver Elephant).
Partiosäätiöllä on Jouhkin nimeä kantava Kata Jouhkin rahasto, joka jakaa vuosittain matka-avustuksia partiolaisille. Suomen Partiolaiset julkisti vuonna 1996 metsäneuvos Kata Jouhki -mitalin. Mitalilla Suomen Partiolaiset on halunnut kunnioittaa Kata Jouhkin elämäntyötä sekä liike-elämän että partioliikkeen piirissä. Mitalin on suunnitellut taiteilijaprofessori Laila Pullinen.  Suomen Partiolaiset kutsuivat Kata Jouhkin myös kunniapartiolaiseksi vuonna 2002. Kunnianosoitus julkistettiin järjestön 30-vuotisjuhlassa 9.11.2002.
Katan ikipartiolaisuus on noteerattu myös mediassa aina laajasti.
Hänen muita järjestöharrastuksiaan olivat Zonta International, Maailman luonnon säätiö ja Naismetsänhoitajien kerho, jota hän oli perustamassa vuonna 1955 ja valittiin myöhemmin sen kunniapuheenjohtajaksi. Kata Jouhki halusi ottaa kantaa ajankohtaisiin teemoihin, kuten metsänhoito.
Haudattu

Kata Jouhki luetaan merkittäväksi vainajaksi ja hänet on haudattu Helsinkiin Hietaniemen uudelle hautausmaalle kortteliin 20 ja linjalle 20.
Keltavatsamonarkki

| Keltavatsamonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sieppomonarkit Stenostiridae
Suku::  Chelidorhynx
Laji::  hypoxanthus
Kaksiosainen nimi
 Chelidorhynx hypoxanthus  (Blyth, 1843) 

Katso myös
   Keltavatsamonarkki Wikispeciesissä   Keltavatsamonarkki Commonsissa 
Infobox OKNimi-testi OKIUCN-testi OK: 
Keltavatsamonarkki (Chelidorhynx hypoxanthus) on sieppomonarkkeihin kuuluva lintulaji. Lajia tavataan Etelä- ja Kaakkois-Aasiassa.
Koko ja ulkonäkö

Keltavatsamonarkki kasvaa noin 13 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää on keltainen ja päälaki vihreä. Silmiä ympäröi laaja naamio, joka on koiraalla musta ja naaraalla tumman ruskea. Keltavatsamonarkin selkä ja siivet ovat harmahtavan vihreät ja siivissä on ohut valkoinen juova. Viuhkamainen pyrstö on musta ja valkokärkinen. Linnun rinta ja vatsa ovat keltaiset.
Levinneisyys ja elintavat

Keltavatsamonarkin levinneisyysalue ulottuu Pakistanista Kiinan länsiosien kautta Thaimaahan. Lajin elinympäristöä ovat lehti- ja sekametsät 2 400–4 000 metrin korkeudella merenpinnasta. Talvisin se elää alempana. Keltavatsamonarkki liikkuu yksin tai pareittain erityisesti vesialueiden läheisyydessä. Varsinkin talvella se liittyy sekaparviin yhdessä muiden lintujen kanssa. Keltavatsamonarkin ravintoa ovat hyönteiset.